Phoebe (måne)

Phoebe er en av Saturns måner. Det ble oppdaget av William Henry Pickering i 1899 fra fotografier tatt i august 1898 i Arequipa, Peru av DeLisle Stewart. Dette var den første satellitten som ble oppdaget fotografisk.

Den har fått sitt navn etter Phoebe, en titan i gresk mytologi. Den kalles også Saturn IX.

 Plassering 
I mer enn 100 år var Phoebe Saturns ytterste kjente måne, frem til oppdagelsen av flere mindre måner i 2000. Phoebe ligger nesten 4 ganger lenger borte fra Saturn enn dens nærmeste nabo (Iapetus (måne)), og er mye større enn noen andre måner som går i bane i tilsvarende avstand til planeten.

 Egenskaper  
Phoebe er omtrent kuleformet og har en diameter på 220 kilometer, som er omtrent en femtendel av Månens diameter. Phoebe roterer om sin egen akse hvert niende time, og bruker 18 måneder på en runde rundt Saturn. Overflaten har en temperatur på bare 75K (-198 °C).

De fleste av Saturns indre måner har veldig lys overflate, men Phoebe har veldig lav albedo (0.06). Overflaten er ekstremt ujevn med kratere med opp til 80 kilometer og med en høyde på 16 kilometer.

 Passeringer av romfartøy  
 Romfartøyet Voyager 2 passerte Phoebe i september 1981, men i en avstand på 2.2 Gm. Lav oppløsning på bildene gjorde at man kunne hente ut lite informasjon fra disse.
 Romfartøyet Cassini-Huygens passerte omtrent 2,068 kilometer fra Phoebe 11. juni 2004, og tok mange bilder med høy oppløsning av månen og den ujevne overflaten.

 Noter og referanser 
Noter

Referanser

Kategori:Saturns måner
Kategori:Artikler i astronomiprosjektet
Kategori:Irregulære måner
Kategori:Himmellegemer oppdaget i 1898
Kategori:Himmellegemer oppdaget i 1899